ΓΡΑΠΤΗ ΕΡΩΤΗΣΗ E-3783/00

υποβολή: Erik Meijer (GUE/NGL) προς την Επιτροπή

(4 Δεκεμβρίου 2000)

Θέμα: Πρόσθετα μέτρα για τη μόνιμη καταπολέμηση της νέας έκρηξης μόλυνσης των βοοειδών από τη σπογγώδη εγκεφαλοπάθεια

1. Πότε αναμένει η Επιτροπή τα ως τώραπάρχοντα μέτρα να θέσουν οριστικό τέλος στην νόσο των τρελών αγελάδων, δεδομένης της εκ νέου ανίχνευσης σπογγώδους εγκεφαλοπάθειας σε βοοειδή στη Γαλλία και στις Κάτω Χώρες;

2. Χρησιμοποιούνται αυτή τη στιγμή στα κράτη της Ευρωπαϊκής Ένωσης με οποιονδήποτε τρόπο νόμιμα ή παράνομα ουσίες που προέρχονται από σφαγμένα ζώα για τη διατροφή βοοειδών τα οποία είναι κατ'εξοχήν φυτοφάγα;

3. Είναι ο έλεγχος για την αποφυγή της χρήσης σχετικά φθηνών παραπροϊόντων σφαγείου αρκετά επαρκής ώστε να αποκλειστεί κάθε εκ νέου χρήση ζωικών τροφών;

4. Ποια πρόσθετα μέτρα τόσο στον τομέα των ζωωτροφών όσο και όσον αφορά την εισαγωγή βοοειδών από χώρες εκτός της Ευρωπαϊκής Ένωσης σκέπτεται να λάβει τώρα η Επιτροπή προκειμένου να προφυλάξει πλήρως και το συντομότερο δυνατό την Ευρώπη από μια νέα μόλυνση από σπογγώδη εγκεφαλοπάθεια και από τον κίνδυνο να προσβληθούν στο μέλλον νέες ομάδες καταναλωτών από την ασθένεια Κρόιτσφελντ-Γιάκομπ;

Απάντηση του κ. Byrne εξ ονόματος της Επιτροπής

(13 Μαρτίου 2001)

Δεδομένου ότι η μέση διάρκεια επώασης της σπογγώδους εγκεφαλοπάθειας των βοοειδών (ΣΕΒ) είναι πέντε έτη, η Επιτροπή αναμένει μείωση του κλινικού επιπολασμού της ΣΕΒ περίπου πέντε έτη μετά τη θέσπιση αποτελεσματικών μέτρων ελέγχου.

Από τον Αύγουστο του 1994 έχει απαγορευθεί η χρήση πρωτεϊνών από θηλαστικά για την εκτροφή μηρυκαστικών. Από την 1η Ιανουαρίου 2001 η απαγόρευση έχει επεκταθεί προσωρινά στη χρήση οποιασδήποτε επεξεργασμένης ζωικής πρωτεΐνης για τη διατροφή οποιουδήποτε εκτρεφόμενου ζώου. Επιτρέπεται ακόμη η προσθήκη μεταποιημένου ζωικού λίπους στην τροφή των μηρυκαστικώνπό την προϋπόθεση ότι το λίπος έχειποστεί επεξεργασία με ειδικό τρόπο. Η μόνιμη επιστημονική επιτροπή εξέτασε πρόσφατα την ασφάλεια του ζωικού λίπους σε τέτοιες τροφές και συνιστά πρόσθετη θερμική επεξεργασία για να αυξηθεί η ασφάλειά του.

Τα κράτη μέλη έχουν την ευθύνη για την εκτέλεση των κοινοτικών κανονισμών σχετικά με τη σύνθεση των ζωοτροφών και την επαλήθευση ότι δεν χρησιμοποιούνται απαγορευμένες ουσίες. Η εκτέλεση παρακολουθείται από την Υπηρεσία Τροφίμων και Κτηνιατρικής, το πρόγραμμα επιθεωρήσεων της οποίας ενισχύθηκε πρόσφατα. Οι εκθέσεις αυτών των επιθεωρήσεων αποστέλλονται στο Κοινοβούλιο και δημοσιεύονται στο διαδίκτυο.

Η προσωρινή διεύρυνση του καταλόγου απαγορευμένων για τις ζωοτροφές πρωτεϊνών, ώστε να συμπεριληφθούν ουσίες όπως το κρεατάλευρο από εντόσθια πουλερικών, θα διευκολύνει σημαντικά τον εντοπισμό παραβάσεων της νομοθεσίας μέσω μικροσκοπικού ελέγχου. Ωστόσο, επί του παρόντος δενπάρχει δοκιμασία που να ανιχνεύει το σύνολο των απαγορευμένων ζωικών πρωτεϊνών. Για το λόγο αυτόν ισχύουν πολύ αυστηρά κοινοτικά μέτρα ελέγχου σχετικά με την επισήμανση, τον αποχωρισμό και την επεξεργασία που αφορούν την παραγωγή, μεταφορά, αποθήκευση και την εντός αγροκτήματος χρήση ζωικών πρωτεϊνών στις ζωοτροφές.

Από την 1η Ιανουαρίου 2001 η εισαγωγή από τρίτες χώρες μεταποιημένων ζωικών πρωτεϊνών που προορίζονται για τη διατροφή εκτρεφόμενων ζώων απαγορεύθηκε με την απόφαση 2000/766/ΕΚ του Συμβουλίου, της 4ης Δεκεμβρίου 2000, περί ορισμένων μέτρων προστασίας σχετικά με τις μεταδοτικές σπογγώδεις εγκεφαλοπάθειες και τη χρησιμοποίηση ζωικών πρωτεϊνών στη διατροφή των ζώων(1). Η απόφαση αυτή εφαρμόζεται έως τις 30 Ιουνίου 2001. Την 1η Απριλίου θα τεθούν σε ισχύ οι κοινοτικοί κανόνες που αφορούν τη μη χρήση ειδικούλικού κινδύνου σε προϊόντα εισαγόμενα από τρίτες χώρες οι οποίες δεν είναι απαλλαγμένες από ΣΕΒ. Μέχρι τότε μπορούν να παραμένουν σε ισχύ ανάλογα εθνικά μέτρα. Τέλος, ελπίζεται ότι την 1η Ιουλίου 2001 θα τεθεί σε ισχύ η πρόταση κανονισμού (ΕΚ) του Ευρωπαϊκού Κοινοβουλίου και του Συμβουλίου για τη θέσπιση κανόνων πρόληψης και καταπολέμησης ορισμένων μεταδοτικών σπογγωδών εγκεφαλοπαθειών(2), όπως τροποποιήθηκε(3), η οποία αφορά την πρόληψη και την καταπολέμηση αυτής της ομάδας ασθενειών. Η πρόταση θέτει σειρά κανόνων, στους οποίους περιλαμβάνονται κανόνες για την εισαγωγή βοοειδών ζώων και προϊόντων από τρίτες χώρες.

(1) ΕΕ L 306 της 7.12.2000.

(2) ΕΕ C 45 της 19.2.1999.

(3) COM(2000)824 τελικό.